கேள்வி: வண்ணார்பண்ணை நாவலர் மகா வித்தியாலயம் பற்றி நீங்கள் என்ன அறிந்துள்ளீர்கள்?
பதில்: படிமம்:Navalar School1.jpg வண்ணார்பண்ணை நாவலர் மகாவித்தியாலயம் ஆறுமுக நாவலர் யாழ்ப்பாண நகரத்திலுள்ள வண்ணார்பண்ணை என்னுமிடத்தில் 1848 ஆம் ஆண்டில் நிறுவப்பட்டது. அக்காலத்தில் கிறிஸ்தவ மிஷனரிமார்களால் தொடங்கப்பட்ட மேல்நாட்டு முறைப்படி கல்வி கற்பிப்பதற்கான பாடசாலை, இந்துப் பிள்ளைகள் மேல் கிறிஸ்தவ சமயம் வலிந்து திணிக்கப்படுவதையும், உள்ளூர்ப் பண்பாடு சிதைக்கப் படுவதையும் எதிர்த்து, யாழ்ப்பாணம் பிள்ளைகளுக்கு அவர்களது பண்பாட்டுச் சூழலில், நவீன பாடங்களைக் கற்பிப்பதற்காக ஆரம்பிக்கப்பட்டதே இப் பாடசாலை. இதனால் இது யாழ்ப்பாண மக்களின் தேசிய எழுச்சியின் சின்னமாகவும் திகழ்கிறது என்று கருதப்படுகிறது. இது ஆண், பெண் இரு பால் மாணவர்களும் பயிலும் ஒரு கலவன் பாடசாலையாகும்.
கேள்வி: வண்ணார்பண்ணை நாவலர் மகா வித்தியாலயம் - வரலாற்றுப் பின்னணி பற்றி தகவல் சொல்.
பதில்: படிமம்:Arumuka Navalar.jpg நாவலர் நிறுவிய இப்பாடசாலையின் நோக்கம் பெரு வெற்றி பெற்றது எனச் சொல்லமுடியாது. எனினும், பொதுவாக யாழ்ப்பாணச் சமூக வரலாற்றிலும், குறிப்பாக அதன் கல்வி வரலாற்றிலும், இதன் தோற்றமும், இது தோன்றுவதற்கான காரணங்களும் முக்கியத்துவம் வாய்ந்தவை. சைவத்தைப் பரப்புவதற்காகவும், கிறித்தவ மதத்துக்கு இந்துக்களை மதம் மாற்றுவதை எதிர்ப்பதற்காகவும் கிறிஸ்தவ மிஷன் பாடசாலையில் தான் வகித்த பணியைத் துறந்து வெளியேறிய நாவலர், இந்து சமயத்தின் பெருமைகளை எடுத்துச் சொல்வதன் மூலமும், பாடசாலைகளை உருவாக்குவதன் மூலமும், இந்து சமயத்தை மறுமலர்ச்சியுறச் செய்து அதனைப் பரப்புவதற்காக முப்பது ஆண்டுகள் பணி புரிந்தார் என ''இலங்கையில் கல்வி வரலாறு'' பற்றி நூலொன்றை எழுதிய கே. எச். எம் சுமதிபால என்பவர் குறிப்பிட்டுள்ளார்சுமதிபால, கே. எச். எம், 1968,பக் 29. பிற்கால ஆய்வாளர்கள் சிலர், முழு யாழ்ப்பாணச் சமூகத்தினதும் நலன்களைக் கருத்தில் கொள்ளாமல், இந்துப் பண்பாடு என்னும் பெயரில் யாழ்ப்பாணத்தில் நிலவிய ஏற்றத்தாழ்வு காட்டும் சமூக அமைப்பைத் தக்கவைத்துக் கொள்ளவே நாவலர் முயன்றார் என்கின்றனர்சிவத்தம்பி, கார்த்திகேசு, 2000,பக் 21-23.
கேள்வி: வண்ணார்பண்ணை நாவலர் மகா வித்தியாலயம் - உசாத்துணைகள் பற்றி விளக்கவும்.
பதில்: * சிவத்தம்பி, கார்த்திகேசு; ''யாழ்ப்பாணம் சமூகம், பண்பாடு, கருத்துநிலை''; குமரன் புத்தக இல்லம், சென்னை; ஆவணி 2000. * சுமதிபால, கே. எச். எம்; ''இலங்கையில் கல்வி வரலாறு 1796 - 1965 (Histry of Education in Ceylon 1796 - 1965)''; திசர பிரகாசகயோ, தெஹிவல; 1968. பகுப்பு:யாழ்ப்பாண மாவட்டப் பாடசாலைகள்